《送萧侍读韩坡游嵩山》
清代·田霢

先生心久闲，忽作山水想。千里嵩阳寺，探讨成孤往。

路经少室下，目极岳色上。古意颢然宅，枕烟足偃仰。

投壶迹可寻，传会恐亦罔。不妨曳杖至，聊复资奇赏。

昔闻王子乔，吹笙遂绝响。兴尽君归时，记游可指掌。

作者简介：田霢（1652-1729）字子益，号乐园，又号菊隐，别号香城居士。山东德州人，康熙二十五年（1686）拔贡，诗风冲淡清奇，著有《菊隐集》《南游稿》《鬲津草堂诗集》等。